CELEX: 62017TN0414
Language: lt
Date: 2017-07-03 00:00:00
Title: Byla T-414/17: 2017 m. liepos 3 d. pareikštas ieškinys byloje Vorarlberger Landes- und Hypothekenbank/BVP

21.8.2017   
            
            
               LT
            
            
               Europos Sąjungos oficialusis leidinys
            
            
               C 277/53
            
         2017 m. liepos 3 d. pareikštas ieškinys byloje Vorarlberger Landes- und Hypothekenbank/BVP
   
   (Byla T-414/17)
   (2017/C 277/76)
   Proceso kalba: vokiečių
   
      Šalys
   
   
      Ieškovė: Vorarlberger Landes- und Hypothekenbank AG (Brėgencas, Austrija), atstovaujamas advokato G. Eisenberger
   
      Atsakovė: Bendra pertvarkymo valdyba (BPV)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2017 m. balandžio 11 d. Bendros pertvarkymo valdybos plenariniame posėdyje priimtą sprendimą apskaičiuoti ex ante įnašus į Bendrą pertvarkymo fondą 2017 m. (SRB/ES/SRF/2017/05) (Decision of the Executive Session of the Board of 11 April 2017 on the calculation of the 2017 ex-ante contributions to the Single Resolution Fund (SRB/ES/SRF/2017/05)) ir bet kokiu atveju tiek, kiek jis susijęs su ieškove, ir
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas: akivaizdus esminių procedūrinių reikalavimų pažeidimas, nes nepilnai supažindinta su sprendimu.
            
         
               2.
            
            
               Antrasis ieškinio pagrindas: akivaizdus esminių procedūrinių reikalavimų pažeidimas, nes sprendimas nepakankamai motyvuotas.